John Joseph Kennedy

**John Joseph Kennedy** (født 15. juli 1968 i Clontarf i Dublin i Irland) er en irsk katolsk geistlig og kurieerkebiskop.
## Liv og virke
### Prest
John Joseph Kennedy ble presteviet for erkebispedømmet Dublin den 13. juli 1993. Etter videre studier tok han sin doktorgrad i kirkerett ved Det pavelige gregorianske universitet i Roma i 2010 med en avhandling om temaet *The marriage of the developmentally disabled*. Etter å ha virket i sjelesorgen i hjemmebispedømmet, arbeidet han for Troskongregasjonen fra 2003, hvor han var leder for disiplinæravdelingen fra 2017.

Den 23. april 2022 utnevnte pave Frans ham til sekretær i Troskongregasjonen med ansvar for dens disiplinæravdeling, i utgangspunktet uten å elevere ham til rang som biskop. Den avdelingen han ledet innehar oppgaven å håndtere rapporter om seksuelle overgrep fra presteskapet. Den rapporterte i 2019 at den hadde mottatt et rekordantall på 1000 klager fra hele verden.

I mai 2024 sa han i et intervju at den kanoniske undersøkelse av tilfellet Marko Rupnik var *«at a fairly advanced stage».*

### Titulærerkebiskop
Den 29. juli 2024 utnevnte pave Frans ham også til titulærerkebiskop av *Absorus*.  Prefekten for Dikasteriet for troslæren, kardinal Víctor Manuel Fernández, bispeviet ham og undersekretæren for det samme Dikasteriet, Philippe Curbelié, som ble utnevnt til biskop sammen med ham, den 28. september samme år i St. Peterskirken. Medkonsekratorer var erkebiskopen av Dublin, Dermot Pius Farrell, og erkebiskopen av Toulouse, Guy de Kerimel.

I september 2024 opprettholdt erkebiskop Kennedy laiseringen av Ariel Alberto Principi, en todligere sekulærprest som var blitt dømt for overgrep mot barn - det skjedde kort etter at Statssekreteriatet i Vatikanet hadde sagt at laiseringen var blitt opphevet. Erkebiskop Kennedy fremholdt at Statssekreteriatet ikke kunne gjøre dette idet saken ikke var innen dets portefølje/kompetanse.

## Episkopalgenealogi
Hans episkopalgenealogi er:
* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Alessandro Mattei (1744-1820) *1767
* Kardinal Pietro Francesco Galleffi (1770-1837) *1819
* Kardinal Giacomo Filippo Fransoni (1775-1856) *1822
* Kardinal Carlo Sacconi (1808-1889) *1851
* Kardinal Edward Henry Howard of Norfolk (1829-1892) *1872
* Kardinal Mariano Rampolla del Tindaro (1843-1913) *1887
* Kardinal Antonio Vico (1847-1829) *1898
* Erkebiskop Filippo Cortesi (1876-1947) *1921
* Erkebiskop Zenobio Lorenzo Guilland (1890-1962) *1935
* Biskop Anunciado Serafini (1898-1963) *1935
* Kardinal Antonio Quarracino (1923-1998) *1962
* Pave Frans (1936- ) *1992
* Kardinal Mario Aurelio Poli (1947- ) *2002
* Kardinal Víctor Manuel Fernández (1962- ) *2013
* Erkebiskop *John Joseph Kennedy* (1968- ) *2024

## Referanser